Diari Oficial de la Generalitat Valenciana


Sumari del DOGV 4315, del 16-08-2002 (2002/8521)

RESOLUCIÓ de 29 de juliol de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de la Declaració d'Intencions entre la Generalitat Valenciana i la Secretaria de Desenvolupament Social del Govern dels Estats Units Mexicans amb l'objecte d'establir les bases preparatòries per a la realització de projectes encaminats al millorament de les condicions de vida de grups específics de població, amb particular èmfasi en els estats de Michoacán i Oaxaca.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4315

Data del DOGV
:   16-08-2002

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2002/8521


Data del document
:   29-07-2002

Organisme emissor
:   Presidència de la Generalitat

Tipus de document
:   Resolució

Descriptors 

:   * pobresa
    * Mèxic
    * cooperació internacional
    * ajuda al desenvolupament
    * regió desfavorida
    * cooperació administrativa

RESOLUCIÓ de 29 de juliol de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de la Declaració d'Intencions entre la Generalitat Valenciana i la Secretaria de Desenvolupament Social del Govern dels Estats Units Mexicans amb l'objecte d'establir les bases preparatòries per a la realització de projectes encaminats al millorament de les condicions de vida de grups específics de població, amb particular èmfasi en els estats de Michoacán i Oaxaca. [2002/8521]
  
Subscrita, després de la tramitació prèvia reglamentària, entre la Generalitat Valenciana i la Secretaria de Desenvolupament Social del Govern dels Estats Units Mexicans, el 16 de maig de 2002, una Declaració d'Intencions amb l'objecte d'establir les bases preparatòries per a la realització de projectes encaminats al millorament de les condicions de vida de grups específics de població, amb particular èmfasi en els estats de Michoacán i Oaxaca, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentada Declaració d'Intencions, que ha quedat inscrita en el Registre de Convenis amb el número 0498/2002, i que figura com a annex d'aquesta resolució.
  
València, 29 de juliol de 2002.- La subsecretària del Secretariat del Govern i Relacions amb les Corts: Amparo Koninckx Frasquet.
  
Declaració d'intencions que subscriu la Generalitat Valenciana i la Secretaria de Desenvolupament Social del Govern dels Estats Units Mexicans amb l'objecte d'establir les bases preparatòries per a la realització de projectes encaminats a la millora de les condicions de vida de grups específics de població, amb particular èmfasi en els estats de Michoacán i Oaxaca.
  
Reunits
  
La Generalitat Valenciana, representada pel vicepresident primer del Govern Valencià Honorable senyor José Luis Olivas Martínez, que anomenarem la Generalitat;
  
La Secretaria de Desenvolupament Social del Govern dels Estats Units Mexicans, representada per la seua titular, senyora Josefina Vázquez Mota, que anomenarem SEDESOL;
  
Estos dos intervinents en la representació que ostenten, reconeixen la capacitat legal suficient per a la subscripció de la present declaració i, per a tal efecte,
  
EXPOSEN
  
I. Que s'acullen al que establix el Tractat General de Cooperació i Amistat, publicat en el BOE de data 16 de juliol de 1991 i en el DOF de 6 de març de 1992; Conveni Bàsic de Cooperació Científica i Tècnica, publicat en el BOE de data 29 de novembre de 1977 i en el DOF de 8 de març de 1978; Protocol annex al Conveni Bàsic de Cooperació Científica i Tècnica, publicat en el BOE de 22 de juny de 1982 i Conveni de Cooperació Cultural i Educativa publicat en el BOE de data 3 d'abril de 1978 i en el DOF de 3 de maig de 1978.
  
II. Que la Generalitat realitza un Programa de Cooperació internacional al Desenvolupament, un dels objectius del qual és el desenvolupament integral de col·lectius i comunitats en situació d'extrema pobresa, com és el cas d'algunes regions ubicades en els estats de Michoacán i Oaxaca, integrant-se la present declaració d'intencions en el marc del pla director de la cooperació.
  
III. Que el Govern Mexicà, a través de la SEDESOL, ha impulsat una nova estratègia integradora per al desenvolupament social denominada Contigo els objectius de la qual són proveir beneficis socials essencials a tots els mexicans i activar palanques que impulsen el desenvolupament humà i servisquen com a detonadors del creixement econòmic per a superar la pobresa i garantir el millorament constant del nivell de vida de tota la població i particularment, generar igualtat d'oportunitats per als grups més pobres i vulnerables, recolzant el desenvolupament de les capacitats de les persones i brindant-los accés als serveis bàsics.
  
IV. Que, per tant, és necessària l'execució de projectes de desenvolupament social integral i els seus components bàsics, fent especial insistència en el reforçament i ampliació de l'oferta, entre altres, dels servicis d'educació, salut, capacitació i infraestructura social bàsica.
  
V. Que la cultura indígena és d'especial importància, i existixen riscos reals de pèrdua del patrimoni etnològic, lingüístic, arquitectònic, arqueològic i antropològic de les comunitats indígenes, per la qual cosa és prioritari per al Govern de Mèxic i de les seues entitats la defensa de les tradicions i de la cultura autòctona.
  
Per tant, ambdues administracions subscriuen la present declaració d'intencions en base als següents punts:
  
1r Objecte de la declaració.
  
Es firma la present declaració amb l'objecte que els intervinents manifesten la seua voluntat per a unir esforços financers i de gestió administrativa per a procurar el desenvolupament de projectes encaminats a la millora de les condicions de vida de sectors específics de la població que es troben en estat de pobresa, amb particular èmfasi en la realització d'accions en les entitats de Michoacán i Oaxaca i d'atenció als grups i la cultura indígena.
  
2n Compromisos de la Generalitat.
  
La Generalitat, a través dels fons consignats en el Programa 134.10 Cooperació al Desenvolupament, brindarà les aportacions financeres per a la col·laboració específica que es determinarà a través de la subscripció dels oportuns convenis singularitzats per a la realització dels projectes determinats, amb objectius específics, i la participació de les institucions que s'indiquen, llevat que per causes alienes a la voluntat de la Generalitat hagueren de fer-se convenis amb qualssevol altres, la qual cosa s'expressa en l'annex tècnic que forma part integral del present instrument legal.
  
3r Compromisos de la SEDESOL.
  
La SEDESOL s'obliga a gestionar davant de les diverses instàncies federals i amb els nivells estatal i municipal del Govern de Mèxic, en estricte compliment dels seus àmbits legals de competència, l'obtenció dels recursos financers per a igualar, com a mínim, l'aportació feta per la Generalitat, així com els suports operatius i administratius requerits per a la consecució dels fins específics als quals es comprometen els intervinents a través de la subscripció dels oportuns convenis singularitzats per a projectes definits l'enfocament dels quals siga el compliment de l'objecte assenyalat en la clàusula primera, així com coordinar i vigilar el compliment dels compromisos que se'n deriven.
  
4t Subscripció dels convenis singularitzats.
  
La Generalitat i la SEDESOL assumeixen el compromís de subscriure, amb el concurs de les autoritats competents i institucions participants o aquelles que, en el seu dia, poguera participar a instància d'estos dos intervinents, els oportuns convenis singularitzats, la qual cosa es portarà a terme el més prompte possible a partir de la subscripció de la present declaració.
  
5è Integració de la Comissió de Seguiment.
  
Els intervinents integraran una comissió de seguiment, la presidència de la qual serà rotativa cada sis mesos, conformada per tres representants de cada un dels intervinents firmants, els fins de la qual seran:
  
a. Avaluar el compliment i donar seguiment als compromisos que s'assumisquen a través dels convenis singularitzats;
  
b. Establir els mecanismes d'intercanvi d'informació tècnica i operativa en relació amb els projectes específics que es desenvolupen;
  
c. Brindar solucions a qualsevol punt que se suscite en l'aplicació o interpretació de la present declaració o dels convenis singularitzats que se subscriguen;
  
d. Reportar i donar a conèixer als intervinents els avanços que s'obtinguen en el compliment de l'objecte d'esta declaració i dels convenis singularitzats que se'n deriven.
  
e. Elaborar un informe de les activitats desenvolupades en el marc de la declaració, el qual es presentarà a la Subcomissió Mixta de Cooperació Tècnica i Científica.
  
La dita comissió es reunirà amb la periodicitat que es requerisca, d'acord amb la naturalesa dels assumptes a tractar i el seu funcionament es realitzarà en base a les regles que la pròpia comissió emeta.
  
Esta declaració se subscriu a la ciutat de València, el 16 de maig de 2002, en dos exemplars en idioma espanyol amb un annex tècnic, el qual forma part integral del mateix, sent estos dos textos igualment vàlids.
  
El vicepresident primer del Govern Valencià: José Luis Olivas Martínez.
  
La Secretaria de Desenvolupament Social dels Estats Units Mexicans: Martínez Josefina Vázquez Mota
  
ANNEX TÈCNIC
  
A) Estat de Michoacán
  
En este estat, va a posar-se en marxa un projecte de desenvolupament integral en els àmbits de la salut i de la formació, que es concretarà amb la subscripció de dos convenis de col·laboració:
  
1) Conveni de col·laboració entre la Generalitat Valenciana i la Universitat Politècnica de València. L'objecte d'este conveni, que se subscriurà per un import d'1.803.036,31 euros, és la construcció d'un Centre de Formació i Desenvolupament en el municipi de Cotija de la Paz, i els seu objectius consisteixen en l'orientació humana i professional (Centre d'Orientació Professional), capacitació tècnica (Escola d'Arts i Oficis) i en el desenvolupament econòmic (Empresa integradora). La duració estimada d'execució d'este projecte és de dos anys.
  
2) Conveni de col·laboració entre la Generalitat Valenciana i les entitats Farmacèutics MUNDI i Medicus MUNDI. L'objecte d'este conveni, que se subscriurà per un import d'1.482.226,55 euros, és la construcció i dotació d'un Centre de Salut en Cotija de la Paz, creació d'una xàrcia de distribució de medicaments, així com l'establiment d'una línia de transport per a la població que precise atenció sanitària, amb l'establiment d'un calendari de visites al Centre de Salut. La duració estimada d'execució d'este projecte és de dos anys.
  
B) Estat d'Oaxaca.